Reign On Me - Cheri Keaggy - TRX5819 - Kingsway Music, Eastbourne - Postorderboekhandel
Beschrijving Reign On Me van Cheri Keaggy:
Geen beschrijving gevonden voor Reign On Me van Cheri Keaggy.
Er is geen tracklist aanwezig voor Reign On Me van Cheri Keaggy.
Voor Reign On Me zijn nog geen recensies aanwezig. Vul hiertoe het formulier hieronder volledig in.
Plaats recensie over Reign On Me van Cheri Keaggy
Wilt u Reign On Me aanbevelen aan anderen?
Beveel Reign On Me van Cheri Keaggy aan iemand anders aan Simple Tree Control - CodeProject 11,790,613 members (64,013 online)
haoshenghan19-Apr-04 14:49 Last Visit: 31-Dec-99 18:00 Last Update: 4-Oct-15 7:45Refresh1 Afrikaanse boeke in Nederland - Voertaal
Daar is verskeie instansies en lesers in die Lae Lande met ’n betrokkenheid by die Afrikaanse taal en kultuur. Oor die volgende paar maande vind daar byvoorbeeld in België en in Nederland geleenthede plaas wat die kollig op Afrikaans plaas: die vyfde Gents Colloquium over het Afrikaans vanaf 4–6 Oktober en die vierde Festival voor het Afrikaans vanaf 22–23 September in Amsterdam. Voeg daarby die werksaamhede van universiteitsdepartemente en organisasies wat met Afrikaans gemoeid is, en die aktiewe belangstelling in Afrikaanse taal en letterkunde is duidelik. Slegs enkele voorbeelde van sulke bedrywighede is Voertaal en die Zuid-Afrika Huis in Amsterdam wat taalverwerwingslesse en boekbesprekings aanbied, gassprekers uit Suid-Afrika ontvang, en ook ’n uitgebreide versameling Afrikaanse boeke huisves.
Wannie Carstens, bekende taalkundige en PEN Afrikaans-lid, het tydens ’n besoek aan die Lae Lande gevind dat lesers belangstel om Afrikaanse boeke te koop, maar nie weet hoe om te werk te gaan om die fisiese eksemplare op bekostigbare wyse te bestel nie. Die versendingskostes kan buitensporig hoog wees as ’n enkele boek vanaf Suid-Afrika gestuur moet word.
PEN Afrikaans bied hiermee ’n uiteensetting van die wyses waarop Afrikaanse boeke tans in Nederland aangeskaf kan word en vra dat organisasies wat ’n belang by Afrikaans in Nederland het die woord sal versprei. Ons nooi ook diegene wat van alternatiewe metodes weet om ons in kennis te stel sodat ons dié bestekopname so volledig as moontlik kan maak.
Verskeie Afrikaanse titels is deur NB-Uitgewers omgeskakel na die korrekte formaat om op aanvraag te kan druk en lewer. Die volledige lys boeke is op die webblad van die Week van de Afrikaanse roman beskikbaar, met die volgende bondige instruksie: “Noteer de bestelcode en neem die mee naar de boekwinkel!”
Plaaslike uitgewers moet kostes aangaan om boeke in dié formaat gelys te kry en dit blyk dat die aanvraag daarna nie besonder hoog is nie. Nietemin is daar ’n stewige lys werke beskikbaar wat ’n wye verskeidenheid genres dek: van werke deur Ingrid Winterbach, André P Brink, Karel Schoeman, Etienne Leroux en Willem Anker na spanningsromans deur Irma Venter, Deon Meyer, Rudie van Rensburg en Chris Karsten, tot liefdesverhale deur gunstelinge soos Ena Murray, Susanna M Lingua en Schalkie van Wyk.
Sien die volledige lys hier: http://www.weekvandeafrikaanseroman.nl/printing-on-demand.html
Verskeie plaaslike uitgewers het ’n ooreenkoms in plek met verspreiders van hul boeke in die buiteland. Lesers moet daarop let dat nie alle plaaslike publikasies outomaties vir buitelandse verspreiding geoormerk word nie, maar dat hulle by die buitelandse verspreider ’n bestelling kan plaas om die betrokke boek aan te koop. In so ’n geval sal daar natuurlik ’n wagtydperk wees, maar die leser spring dan die afleweringskoste vanuit Suid-Afrika vry.
“Sommige van ons Afrikaanse boeke (en natuurlik ons Engelse boeke) word deur Central Books oor die hele Europa versprei. Bemarking word deur Global Book Marketing gedoen. Ek is soms verras deur die verkope van ons Afrikaanse boeke,” sê Nicol Stassen van Protea Boekhuis.
Ook NB-Uitgewers het ’n samewerkingsooreenkoms met Global Book Marketing. Navrae oor en bestellings van NB-Uitgewers en Protea Boekhuis se titels kan gerig word aan Arlene Hansen of Tony Zurbrugg. Hul kontakbesonderhede is beskikbaar by http://www.globalbookmarketing.co.uk/default.php?p=our-services.
Penguin Random House (SA) se verspreiding word tans in Noord-Amerika deur Casemate behartig, terwyl PGUK (Publishers Group UK) hul boeke in die Verenigde Koninkryk en Europa versprei. Die boeke wat hulle versprei sluit nie noodwendig Afrikaanse titels in nie, so die beste sal wees om eers navraag te doen. Daar is instruksies oor hoe om bestellings te plaas by die volgende skakel beskikbaar: http://www.pguk.co.uk/ordering/.
Bestellings via Suid-Afrikaanse uitgewer of boekhandelaar
Daar is ’n aantal verskillende roetes wat gevolg kan word waar boeke vir versending vanuit Suid-Afrika bestel word. Boekhandelaars soos Graffiti en Exclusive Books versend boeke op aanvraag, so belangstellende lesers kan by hierdie vertroude Suid-Afrikaanse aanlynwinkels hiervoor aanklop. Sien www.exclusivebooks.co.za en www.graffitiboeke.co.za vir meer inligting.
Boeke kan ook direk by die plaaslike uitgewery bestel word. Raadpleeg die webblad van die betrokke uitgewery vir kontakbesonderhede.
Aankope van Afrikaanse boeke in e-formaat bly vir menigte buitelandse leser die maklikste, vinnigste en mees bekostigbare roete. Izak de Vries, Bestuurder: Bemarking en Kommunikasie by LAPA-Uitgewers en bestuurslid van PEN Afrikaans, vertel dat LAPA se e-boekverkope maandeliks groei.
Die meeste plaaslike uitgewerye se boeke word van meet af ook in e-boekformaat gepubliseer en kan by verskeie e-handelaars gekoop word, soos Amazon, Kobo en ook Bol.com; wat veral vir Nederlandse lesers relevant is.
Biblioteke bly ’n kleinood vir mense wat toegang tot boeke wil hê, maar dit nie noodwendig wil aankoop nie.
NB-Uitgewers vertel dat hulle deur die jare al verskeie skenkings aan die Zuid-Afrika Huis se biblioteek gemaak het, so lesers kan daar gaan aanklop indien hul belangstel. Ook Protea se boeke oor die Afrikaanse en Nederlandse geskiedenis is beskikbaar by Zuid-Afrika Huis. Dit word aan hulle geskenk en die vervoerkoste word deur die Van Ewijck-Stichting geborg. Die biblioteek spog met ’n versameling van 56 000 titels, sowel as tydskrifte, CD’s, DVD’s en ’n knipselargief wat met die letterkunde te make het. Daar is meer inligting beskikbaar by die volgende skakel: https://www.zuidafrikahuis.nl/bibliotheek.
Die Poëziecentrum in Gent is ook die moeite werd om te besoek. Hul webblad maak melding van dié dinamiese sentrum se uitgebreide versameling (wat ook op die Afrikaanse digkuns fokus) en breë werking: “documentatiecentrum, Poëziekrant, poëzieshop, uitgeverij en literaire programma’s/educatieve werking.”
Protea Boekhuis is medekurator van die versameling van Afrikaanse digkuns en is verantwoordelik daarvoor dat alle nuwe Afrikaanse digbundels en publikasies oor die Afrikaanse digkuns aan hulle gestuur word. Die Collectie Ernst van Heerden het ontstaan toe die digter Ernst van Heerden se versameling aan hulle geskenk is, destyds met die inisiatief van digter Lucas Malan en Wannie Carstens. Vanjaar in Oktober word die twintigjarige bestaan van die Collectie in Gent gevier.
Die kontakpersoon daar is Stefaan Goosens: bibliotheek@poeziecentrum.be. Sien hul webblad vir verdere inligting: https://www.poeziecentrum.be/wat-doen-we.